
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2525 

23 Σεπτεμβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός διαδικασίας και δικαιολογητικών για την 
πληρωμή της εφάπαξ αποζημίωσης των μόνιμων 
και με σχέση εργασίας ιδιωτικού δικαίου αορί¬ 
στου χρόνου υπαλλήλων που τίθενται σε καθε¬ 
στώς διαθεσιμότητας. 1 

Έλεγχος περιουσιακής κατάστασης των υπαλλήλων 

της Γενικής Γραμματείας Δημοσίων Εσόδων. 2 

Απονομή Ηθικής Αμοιβής του «ΕΠΑΙΝΟΥ» σε Μ.Υ. 

του ΥΠΕΘΑ/ΓΕΣ. 3 

Απονομής Ηθικής Αμοιβής του «ΕΠΑΙΝΟΥ» σε Μ.Υ. 

του ΥΠΕΘΑ/ΓΕΣ. 4 

Απονομής Ηθικής Αμοιβής του «ΕΠΑΙΝΟΥ» σε Μ.Υ. 
του ΥΠΕΘΑ/ΓΕΣ. 5 


ΑΠΟΦΑΣΕΙ Σ 

Αριθμ. 2/49954/0026 (1) 


Καθορισμός διαδικασίας και δικαιολογητικών για την 
πληρωμή της εφάπαξ αποζημίωσης των μόνιμων και 
με σχέση εργασίας ιδιωτικού δικαίου αορίστου χρό¬ 
νου υπαλλήλων που τίθενται σε καθεστώς διαθεσι¬ 
μότητας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

Τις διατάξεις: 

1. της υποπερίπτωσης 4.α.ί. της περίπτωσης 2 της 
υποπαραγράφου Θ.1 της παραγράφου θ' του άρθρου 
πρώτου του ν. 4254/2014 (Α' 85) όπως αντικαταστάθηκαν 
από τότε που ίσχυσαν με τις διατάξεις της παραγράφου 
1 του άρθρου 41 του ν. 4262/2014 (Α' 114). 

2. της παραγράφου 1 του άρθρου 26 του ν.2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (Α.247), όπως αντικατα- 
στάθηκε με το ταυτάριθμο άρθρο του ν.3871/2010 (Α.141). 

3. Του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (Α'98), όπως ισχύει. 


4. Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β'2105). 

5. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη σε βάρος του 
Κρατικού Προϋπολογισμού. 

6. Την ανάγκη καθορισμού της διαδικασίας και των 
δικαιολογητικών που απαιτούνται για την πληρωμή της 
εφάπαξ αποζημίωσης των μονίμων και με σχέση εργα¬ 
σίας ιδιωτικού δικαίου αορίστου χρόνου υπαλλήλων 
που τίθενται σε καθεστώς διαθεσιμότητας (άρθρο 41, 
ν. 4262/2014), αποφασίζουμε: 

Άρθρο μόνο 

Καθορίζουμε τον τρόπο, τη διαδικασία και τα απαι- 
τούμενα δικαιολογητικά για την καταβολή της εφά¬ 
παξ αποζημίωσης της υποπερ. 4.α.ί της περίπτωσης 2 
της υποπαρ. Θ.1 της παρ. Θ' του άρθρου πρώτου του 
ν.4254/2014 (Α.85), όπως αντικαταστάθηκε με το άρθρο 
41 του ν. 4262/2014 (Α.114), στους μόνιμους και τους 
υπηρετούντες με σχέση εργασίας ιδιωτικού δικαίου αο¬ 
ρίστου χρόνου υπαλλήλους του Δημοσίου, των ο.τ.α. και 
των λοιπών ν.π.δ.δ., ως ακολούθως: 

Α. ΥΠΟΛΟΓΙΣΜΟΣ ΑΠΟΖΗΜΙΩΣΗΣ 

Η ανωτέρω αποζημίωση υπολογίζεται κατά τα οριζό¬ 
μενα στις διατάξεις της παρ. 1 του άρθρου 55 του π.δ. 
410/1988 (Α.191), όπως ισχύει και απομειώνεται κατά 60% 
για το επικουρικά ασφαλισμένο προσωπικό και κατά 
50% για το μη επικουρικά ασφαλισμένο προσωπικό. 

Η εν λόγω αποζημίωση συμψηφίζεται με τις αποδοχές 
διαθεσιμότητας που έλαβαν οι δικαιούχοι και μετά τον 
συμψηφισμό της δεν μπορεί να υπερβαίνει το ποσό 
των 15.000 ΕΥΡΩ. 

Εάν οι αποδοχές που καταβλήθηκαν κατά το χρόνο 
της θέσεως σε διαθεσιμότητα συγκρινόμενες με τη δι¬ 
καιούμενη αποζημίωση υπερβαίνουν αυτή, η διαφορά 
δεν αναζητείται από τους δικαιούχους ως αχρεωστήτως 
καταβληθείσα. 

Β. ΤΡΟΠΟΣ ΚΑΤΑΒΟΛΗΣ 

Η προαναφερόμενη αποζημίωση καταβάλλεται στους 
δικαιούχους, ως ακολούθως: 

1. Από τους φορείς της Κεντρικής Διοίκησης [άρθρο 
1Β ν. 2362/1995 (Α.247), όπως ισχύει], για απολυόμενους 

υπαλλήλους αυτών, μέσω των αρμόδιων Υ.Δ.Ε. ή Οι¬ 
κονομικών Υπηρεσιών προκειμένου περί Ανεξάρτητων 
Αρχών με οικονομική αυτοτέλεια. 

2. Από τους οικείους ο.τ.α. Α' και Β' βαθμού και τα 
ν.π.δ.δ. που χρηματοδοτούνται προς τούτο από τον Κρα¬ 
τικό Προϋπολογισμό, μέσω των αρμοδίων Υ.Δ.Ε. που εκ¬ 
καθαρίζουν τις δαπάνες τους ή Οικονομικών Υπηρεσιών 
των εν λόγω φορέων, κατά περίπτωση. 

3. Από τα εποπτεύοντα Υπουργεία, προκειμένου για 
υπαλλήλους ν.π.δ.δ. που δεν χρηματοδοτούνται από τον 
Κρατικό Προϋπολογισμό, μέσω των Υ.Δ.Ε. που εκκαθα¬ 
ρίζουν τις δαπάνες των οικείων Υπουργείων. 

Γ. ΔΙΑΔΙΚΑΣΙΑ 

1. Οι αιτήσεις των δικαιούχων, στις οποίες αναφέ- 
ρονται όλα τα στοιχεία της περ. (ϋί), της παρ. 3α της 
ενότητας (Δ.), μαζί με τα δικαιολογητικά των περ. 4-7 
της ενότητας αυτής, υποβάλλονται στη Διεύθυνση Οι¬ 
κονομικού του οικείου φορέα. 

2. Η ανωτέρω Υπηρεσία, μεριμνά για την έκδοση από¬ 
φασης ανάληψης της σχετικής υποχρέωσης, σύμφωνα 
με τις διατάξεις της παρ. 2, του άρθρου 9, του π.δ. 
113/2010 (Α. 194 και 209), συντάσσει την κατάσταση πλη¬ 
ρωμής (ενότητα Β, παρ. 3α), ελέγχει την πληρότητα των 
δικαιολογητικών και τα προωθεί στην αρμόδια Υ.Δ.Ε. ή 
το αρμόδιο Τμήμα της, κατά περίπτωση, για την έκδοση 
του σχετικού χρηματικού εντάλματος στο όνομα του 
δικαιούχου. 

3. Η αποζημίωση καταβάλλεται εφάπαξ, αποκλειστικά 
και μόνο με χρηματικά εντάλματα που εκδίδονται από 
την αρμόδια Υπηρεσία Δημοσιονομικού Ελέγχου ή την 
Οικονομική Υπηρεσία του οικείου φορέα και εξοφλού¬ 
νται μέσω ΕΑΠ., εφόσον ο φορέας είναι ενταγμένος 
στην ηλεκτρονική βάση δεδομένων της. 

Δ. ΔΙΚΑΙΟΛΟΓΗΤΙΚΑ 

1. Αίτηση του δικαιούχου. 

2. Αντίγραφο απόφασης του αρμόδιου, για την ανά¬ 
ληψη της σχετικής υποχρέωσης, οργάνου. 

3. α. Κατάσταση πληρωμής της δαπάνης σε δύο (2) 
αντίτυπα, που περιλαμβάνει: 

ί) το Φορέα/ Ειδικό Φορέα/ Κ.Α.Ε., 

ϋ) το οικονομικό έτος τον προϋπολογισμό του οποίου 
βαρύνει η δαπάνη. 

ϋί) τα στοιχεία του δικαιούχου [ονοματεπώνυμο, πα¬ 
τρώνυμο, διεύθυνση κατοικίας, αριθμό φορολογικού 
μητρώου (Α.Φ.Μ.), αριθμό μητρώου κοινωνικής ασφάλι¬ 
σης, (ΑΜΚΑ), αριθμό τραπεζικού λογαριασμού σε μορφή 
ΙΒΑΝ], 

ίν) την αιτιολογία πληρωμής της δαπάνης, το ποσό 
της δικαιούμενης αποζημίωσης, το φόρο και τις λοιπές 
κρατήσεις, καθώς και το καθαρό καταβλητέο ποσό στο 
δικαιούχο. 

β. Η ανωτέρω κατάσταση θεωρείται από τον Προϊστά¬ 
μενο της Διεύθυνσης Οικονομικού του οικείου φορέα. 

4. Διαπιστωτική Πράξη της Διεύθυνσης Διοικητικού 
του οικείου φορέα για τη λύση της εργασιακής σχέ¬ 
σης του υπαλλήλου λόγω κατάργησης της θέσης που 
κατείχε και ένταξης του σε καθεστώς διαθεσιμότητας. 

5. Βεβαίωση της ανωτέρω Υπηρεσίας περί: α) του 
συνολικού χρόνου υπηρεσίας του υπαλλήλου, ήτοι χρό¬ 
νου υπηρεσίας που ελήφθη υπόψη για την μισθολογική 
κατάταξή του, σύμφωνα με τις διατάξεις του άρθρου 28 


του ν. 4024/2011 (Α. 226) και του χρόνου που μεσολάβησε 
μέχρι τη θέση του υπαλλήλου σε καθεστώς διαθεσιμό¬ 
τητας, β) της συμπλήρωσης ή μη των προϋποθέσεων 
για λήψη σύνταξης. 

6. Βεβαίωση του εκκαθαριστή αποδοχών στην οποία 
θα αναγράφονται οι φορείς ασφάλισης του δικαιούχου 
και θα βεβαιώνεται το ύψος: α) του βασικού μισθού του 
υπαλλήλου κατά το μήνα που τέθηκε σε διαθεσιμότητα 
και β) των αποδοχών που έλαβε ο υπάλληλος κατά την 
περίοδο που τελούσε σε καθεστώς διαθεσιμότητας. 

7. Υπεύθυνη δήλωση του δικαιούχου ότι δεν έλαβε 
καμία άλλη αποζημίωση για την ίδια αιτία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 

ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. Δ.ΕΣ.ΥΠ. 018131 ΕΞ 2014 ΕΜΠ (2) 

Έλεγχος περιουσιακής κατάστασης των υπαλλήλων 
της Γ ενικής Γ ραμματείας Δημοσίων Εσόδων. 

Η ΓΕΝΙΚΗ ΓΡΑΜΜΑΤΕΑΣ 

ΔΗΜΟΣΙΩΝ ΕΣΟΔΩΝ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 5 του ν. 3943/ 
2011 (Α'66) «Καταπολέμηση της φοροδιαφυγής, στελέ- 
χωση των ελεγκτικών υπηρεσιών και άλλες διατάξεις 
αρμοδιότητας του Υπουργείου Οικονομικών» όπως αυτή 
αντικαταστάθηκε και ισχύει, με τις διατάξεις της παρ. 
3α του άρθρου 12 του ν.4110/2013 (Α' 17), 

2. Τις διατάξεις της παρ. Α' του άρθρου πρώτου του 
ν. 4093/2012 (Α'222) «Εγκριση μεσοπρόθεσμου πλαισίου 
δημοσιονομικής στρατηγικής 2013-2016 - Επείγοντα μέ¬ 
τρα εφαρμογής του ν.4046/2012 και του μεσοπρόθεσμου 
πλαισίου δημοσιονομικής στρατηγικής 2013-2016», 

3. Τις διατάξεις του άρθρου 28 του ν. 3528/2007 (Α'26) 
«Κύρωση του Κώδικα Κατάστασης Δημοσίων Πολιτικών, 
Διοικητικών Υπαλλήλων και Υπαλλήλων Ν.Π.Δ.Δ.» όπως 
ισχύουν, 

4. Τις διατάξεις της αριθ. Δ.Π.Ε. 1016047 ΕΞ/26-01-2012 
κοινής απόφασης των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Οικονομικών 
(Β'659) «Οργάνωση της Υπηρεσίας Εσωτερικών Υποθέ¬ 
σεων του Υπουργείου Οικονομικών», 

5. Την αριθμ. Δ6 1044950 ΕΞ 2012/15-03-2012 Απόφαση 
του Υπουργού Οικονομικών (Β'811) «Καθορισμός του χρό¬ 
νου έναρξης λειτουργίας της Υπηρεσίας Εσωτερικών 
Υποθέσεων του Υπουργείου Οικονομικών», 

6. Τις διατάξεις της περίπτωσης 1 της παραγράφου 
Β1 του άρθρου πρώτου του ν.4152/2013 (Α' 107) και της 
αριθ. Δ6Α1113773 ΕΞ 2013/15-07-2013 (Β'1748) απόφασης 
του Υπουργού Οικονομικών με τις οποίες η Υπηρεσία 
Εσωτερικών Υποθέσεων του Υπουργείου Οικονομικών 
μεταφέρθηκε στη Γ ενική Γ ραμματεία Δημοσίων Εσόδων 
(Γ.Γ.Δ.Ε.), 

7. Τις διατάξεις της περίπτωσης Α' της υποπαρα- 
γράφου 2 της παραγράφου Ε' του άρθρου πρώτου του 
ν.4254/2014 (Α'85) με τις οποίες η αυτοτελής Υπηρεσία 
Εσωτερικών Υποθέσεων της Γ.Γ.Δ.Ε. μετονομάστηκε σε 

Διεύθυνση Εσωτερικών Υποθέσεων και υπάγεται απευ¬ 
θείας στο Γενικό Γραμματέα αυτής. 

8. Τις διατάξεις της αριθ. Δ6Α 1058824 ΕΞ 2014/ 
08-04-2014 (Β'865) απόφασης του Γενικού Γραμματέα 
Δημοσίων Εσόδων του Υπουργείου Οικονομικών περί 
ανασυγκρότησης και ανακαθορισμού των αρμοδιοτήτων 
της Διεύθυνσης Εσωτερικών Υποθέσεων της Γ.Γ.Δ.Ε. 

9. Τις διατάξεις του Π.Δ. 111/2014 (Α' 178)« Οργανισμός 
του Υπουργείου Οικονομικών». 

10. Η αριθ. 20/25-06-2014 Πράξη Υπουργικού Συμβου¬ 
λίου (Υ.Ο.Δ.Δ/360) περί επιλογής και διορισμού Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε τα κριτήρια βάσει των οποίων θα διε- 
νεργηθούν έλεγχοι της περιουσιακής κατάστασης των 
υπαλλήλων της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

Ως κριτήρια για τον προσδιορισμό της κατηγορίας 
των υπαλλήλων της Γενικής Γραμματείας Δημοσίων 
Εσόδων για τους οποίους θα πραγματοποιηθούν έλεγ¬ 
χοι της περιουσιακής τους κατάστασης καθορίζουμε 
τα παρακάτω: 

1. Απόκλιση φορολογητέου εισοδήματος με τραπεζικό 
υπόλοιπο, 

2. Μεταβολή τραπεζικών καταθέσεων, 

3. Εμβάσματα στο εξωτερικό, 

4. Απόκλιση τεκμηρίων διαβίωσης και δηλωθέντων 
εισοδημάτων, 

5. Μεταβολή περιουσιακής κατάστασης, 

6. Απόκτηση και μεταβίβαση περιουσιακών στοιχείων 
εντός του ίδιου έτους, 

7. Απόκλιση του συνόλου των καταθέσεων από ανά¬ 
λωση κεφαλαίου, 

8. Υπηρεσία που υπηρετεί, θέση έργου, θέση ευθύνης, 
χρόνος παραμονής σε θέση ευθύνης, 

9. Συνυπηρέτηση με σύζυγο στην ίδια υπηρεσία, 

10. Σύζυγος και συγγενείς Α' βαθμού λογιστές. 

Οι έλεγχοι της περιουσιακής κατάστασης των υπαλ¬ 
λήλων της Γ ενικής Γ ραμματείας Δημοσίων Εσόδων θα 
διενεργηθούν, κατά προτεραιότητα, σύμφωνα με εμπι- 
στευτικό πρόγραμμα που θα υποβάλλει η Διεύθυνση 
Εσωτερικών Υποθέσεων της Γ ενικής Γ ραμματείας Δημο¬ 
σίων Εσόδων στη Γ ενική Γ ραμματέα Δημοσίων Εσόδων 
και κατόπιν εγκρίσεώς της. 

Ο έλεγχος της περιουσιακής κατάστασης θα διε- 
νεργηθεί σύμφωνα με τις ισχύουσες διατάξεις και τις 
εγκύκλιες διαταγές. 

Εξαιρούνται του δείγματος οι υπάλληλοι για τους 
οποίους διενεργείται έλεγχος περιουσιακής κατάστα¬ 
σης από τη Διεύθυνση Εσωτερικών Υποθέσεων ή άλλη 
Υπηρεσία. 

Η παρούσα απόφαση ισχύει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2014 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 


Αριθμ. Φ. 473/85/931593/Σ. 3886 (3) 

Απονομή Ηθικής Αμοιβής του «ΕΠΑΙΝΟΥ» σε Μ.Υ. 
του ΥΠΕΘΑ/ΓΕΣ 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 61 και 62 του Ν.3528/07 
(ΦΕΚ: 26/09.02.07, τ.Α'). 

β. Την Φ. 473/1/240940/Σ.394/11.03.2014/ΓΕΣ/ΔΕΝΔΗΣ/5ο. 

γ. Τη σύμφωνη γνώμη του Υπηρεσιακού Συμβουλίου 
Πολιτικού Προσωπικού ΥΠΕΘΑ/ΓΕΣ (Αριθμ. Πρακτικού 
14/16.07.2014). 

δ. Την Αριθμ. 252375/26-7-2013 Απόφαση ΥΕΘΑ «Μετα¬ 
βίβαση Αρμοδιοτήτων Υπουργού Εθνικής Άμυνας στον 
Ειδικό, Γραμματέα του Υπουργείου Εθνικής Αμυνας» 
(ΦΕΚ: 1971/τ.Β'/13-8-2013), αποφασίζουμε: 

1. Απονέμουμε την ηθική αμοιβή του «ΕΠΑΙΝΟΥ», στους 
παρακάτω Μ Ύ.: 

α. Πασχαλίδου Ευπραξία του Στέργιου (ΑΜ: 20548), κλά¬ 
δου ΠΕ Κοινωνικών Επιστημών/Ιστορίας με βαθμό Β', Διευ¬ 
θύντριας της Υπηρεσίας Ιστορικού Αρχείου του ΓΕΣ/ΔΙΣ και 

β. Καρλή Δήμητρα του Αθανασίου (ΑΜ: 22097), κλά¬ 
δου ΤΕ Γραφικών Τεχνών-Καλλιτεχνικών Σπουδών/Συ¬ 
ντήρησης Αρχαιοτήτων και'Εργων Τέχνης με βαθμό Δ' 
της δυνάμεως της ΓΥΣ η οποία υπηρετεί με απόσπαση 
στο Πολεμικό Μουσείο, λαμβάνοντας υπόψη την με¬ 
λέτη του περιεχομένου της σχετικής πρότασης από 
την οποία προκύπτει ότι οι προτεινόμενοι εργάσθη- 
καν με ιδιαίτερο ζήλο, δείχνοντας υψηλό επαγγελμα¬ 
τισμό και κατάρτιση προκειμένου να φέρουν σε πέρας 
την ανακαίνιση του διαδρόμου Ιεραρχίας του Γ ενικού 
Επιτελείου Στρατού (3ος όροφος), στο πλαίσιο της 
ιστορικής διαχρονικής αξίας του Στρατού Ξηρός, με 
φωτοταπετσαρία η οποία αποτυπώνει την ιστορική 
του πορεία. Οι εν λόγω υπάλληλοι, πέρα του υψηλού 
επαγγελματισμού και κατάρτισης που επέδειξαν, εργά- 
σθηκαν πολύ πέρα του ωραρίου μη φειδόμενοι κόπου 
και χρόνου, εξοικονομώντας οικονομικούς πόρους οι 
οποίοι θα απαιτούνταν για την εργασία αυτή από ιδι¬ 
ωτικές εταιρίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2014 

Ο Ειδικός Γ ραμματέας 
ΑΝΤΩΝΗΣ ΟΙΚΟΝΟΜΟΥ 

-♦- 

Αριθμ. Φ. 473/84/931592/Σ. 3885 (4) 

Απονομής Ηθικής Αμοιβής του «ΕΠΑΙΝΟΥ» σε Μ.Υ. 
του ΥΠΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 61 και 62 του Ν.3528/07 
(ΦΕΚ: 26/09.02.07, τ.Α'). 

β. Την Φ. 900/16/743049/Σ.552/19 Φεβ 2014/ΓΕΣ/ΔΥΠ. 

γ. Τη σύμφωνη γνώμη του Υπηρεσιακού Συμβουλίου 
Πολιτικού Προσωπικού ΥΠΕΘΑ/ΓΕΣ (Αριθμ. Πρακτικού 
15/18.07.2014). 

δ. Την αριθμ. 252375/26-7-2013 Απόφαση ΥΕΘΑ «Μετα¬ 
βίβαση Αρμοδιοτήτων Υπουργού Εθνικής Άμυνας στον 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ειδικό Γραμματέα του Υπουργείου Εθνικής Άμυνας» 
(ΦΕΚ: 1971/τ.Β7ΐ3-8-2013), αποφασίζουμε: 

Απονέμουμε την ηθική αμοιβή του «ΕΠΑΙΝΟΥ», στο Μ.Υ. 
Καψάλη Ξενοφώντα του Λαζάρου (ΑΜ: 22013), με βαθμό 
Δ' και κλάδου ΔΕ Ένδυσης/Υπόδησης/Ράπτης της δυ- 
νάμεως του 700 ΣΕ, λαμβάνοντας υπόψη τη μελέτη του 
περιεχομένου της σχετικής πρότασης από την οποία 
προκύπτει ότι ο προτεινόμενος, μελέτησε την τροποποί¬ 
ηση και κατασκευή της στολής αξιωματικών με τη χρήση 
σύγχρονων υλικών και μεθόδων κατασκευής, με αποτέλε¬ 
σμα να παρουσιάζουν άριστη εμφάνιση και συντελώντας 
στην αύξηση της παραγωγής, εργαζόμενος με εξαίρετο 
ζήλο και αφοσίωση, αυτοβούλως και χωρίς υπηρεσιακή 
υποχρέωση, μη φειδόμενος κόπου και χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2014 

Ο Ειδικός Γραμματέας 
ΑΝΤΩΝΗΣ ΟΙΚΟΝΟΜΟΥ 

-♦- 

Αριθμ. Φ. 473/83/931584/Σ. 3882 (5) 

Απονομής Ηθικής Αμοιβής του «ΕΠΑΙΝΟΥ» σε Μ.Υ. 
του ΥΠΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 61 και 62 του Ν.3528/07 
(ΦΕΚ: 26/09.02.07, τ.Α'). 


β. Την Φ. 470/8/2430/Σ530/27-01-2014/424 ΓΣΝΕ. 

γ. Τη σύμφωνη γνώμη του Υπηρεσιακού Συμβουλίου 
Πολιτικού Προσωπικού ΥΠΕΘΑ/ΓΕΣ (Αριθμ. Πρακτικού 
15/18.07.2014). 

δ. Την Αριθμ. 252375/26-7-2013 Απόφαση ΥΕΘΑ «Μετα¬ 
βίβαση Αρμοδιοτήτων Υπουργού Εθνικής Αμυνας στον 
Ειδικό Γραμματέα του Υπουργείου Εθνικής Αμυνας» 
(ΦΕΚ: 1971/τ.Β7ΐ3-8-2013), αποφασίζουμε: 

Απονέμουμε την ηθική αμοιβή του «ΕΠΑΙΝΟΥ», στη 
Μ.Υ. Πελοπίδα Αρετή του Βασιλείου (ΑΜ: 23046), με 
βαθμό ΣΤ' και κλάδου ΔΕ Κοινωνικών Υπηρεσιών/Νο¬ 
σηλευτικής της δυνάμεως του 424 ΓΣΝΕ, λαμβάνοντας 
υπόψη τη μελέτη του περιεχομένου της σχετικής πρό¬ 
τασης από την οποία προκύπτει ότι η προτεινόμενη, 
εργαζόμενη ως μέλος της Νοσηλευτικής Ομάδας της 
Θωρακοχειρουργικής Κλινικής του 424 ΓΣΝΕ, κατάφε- 
ραν να κρατήσουν στη ζωή δύο πνευμονεκτομηθέντες 
ασθενείς, συγχρόνως δε να μειώσουν το ποσοστό 
θνησιμότητας κατόπιν συγκεκριμένων επεμβάσεων, 
το χρόνο ΜΤΧ νοσηλείας και παραμονής τους στο 
Νοσοκομείο, με το ανάλογο οικονομικό όφελος το 
οποίο συνεπάγεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2014 

Ο Ειδικός Γ ραμματέας 
ΑΝΤΩΝΗΣ ΟΙΚΟΝΟΜΟΥ 

